BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55051)
  + [Valencià](/va/acuerdo/55592)






Selector de idioma

Leer

* [Español](/es/acuerdo/55872)
* [Valencià](/va/acuerdo/55868)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================================================================

Secretaria General

Butlletí Oficial Universitat d'Alacant





BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

Data d'aprovació
:   23/12/2024

Data de publicació
:   08/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55228)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55146)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55640)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT&url=https://www.boua.ua.es/va/acuerdo/55480)

**Títol:** BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 23 de desembre de 2024

BEQUES PER A ACTIVITATS FORMATIVES "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

1.    Objete de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de la segona edició de l'activitat "Jo t'ajude amb les Mates" amb la qual l'Escola Politècnica Superior (EPS) de la Universitat d'Alacant posa en marxa una sèrie d'accions per a reforçar la formació prèvia amb què l'estudiantat fa front a les assignatures bàsiques de primer de grau.

Estudiants de grau de cursos superiors a primer, amb altes habilitats per a les Matemàtiques i amb una especial predisposició i capacitat per a transmetre aquest coneixement, i amb la guia d'un professor o professora designat pel centre amb experiència en la matèria, donaran suport i orientació a les seues companyes i els seus companys de primer curs a través de diverses sessions formatives presencials. Aquestes sessions estaran dirigides a l'estudiantat de l'EPS que en la data d'inici d'aquestes activitats tinguen una mitjana de suspens en les avaluacions de les assignatures relacionades amb les Matemàtiques.

Aquesta activitat formativa de mentoria dirigida a l'estudiantat es complementa amb una ajuda destinada a l'estudiantat mentor/orientador. Està dirigida preferentment a l'estudiantat de segon, tercer i quart de grau de l'Escola Politècnica Superior de la Universitat d'Alacant.

Aquesta activitat formativa de mentoria pretén potenciar la capacitat de lideratge, com també les habilitats de comunicació del desenvolupament professional continu dels futurs enginyers i les futures enginyeres.

L'estudiantat seleccionat per a aquestes ajudes adquirirà el compromís de desenvolupar les sessions formatives presencials que se'ls assignen en règim de compatibilitat amb els seus estudis universitaris, en col·laboració amb el professorat que l'ajudarà i el guiarà en el desenvolupament d'aquestes sessions temàtiques.

2.    Requisits de les persones beneficiàries

Podrà sol·licitar aquesta ajuda l'estudiantat que:

·         Estiga matriculat en la Universitat d'Alacant durant el curs 2024/2025 en estudis de grau, en cursos superiors a primer, en l'EPS.

·         Tinga disponibilitat horària (matí o vesprada) per a la realització d'aquestes sessions per a un mínim de 10 hores i un màxim de 20 hores mensuals.

·         Haja obtingut una qualificació mitjana igual o superior a 8 en les assignatures relacionades amb les Matemàtiques cursades en el grau.

·         No siga beneficiari d'altra ajuda destinada al mateix objecte.

3.    Nombre i dotació de les ajudes

Es concedirà un nombre màxim de 6 ajudes, i es distribuirà l'assignació fins a un màxim cadascuna de 600 euros (3 mesos, 20 hores per mes). La dotació de l'ajuda serà de 10 € per cada hora de participació en cadascuna de les sessions. La duració serà d'un mínim d'un mes i un màxim de tres mesos durant el curs acadèmic 2024/2025.

4.    Termini i procediment de presentació de sol·licituds

4.1 Termini de presentació

El termini de sol·licitud s'inicia a partir de l'endemà de la publicació d'aquesta convocatòria en el BOUA i finalitza el 16 de gener de 2025 a les 23.59 hores.

4.2 Procediment de presentació

La documentació es presentarà, a través del formulari electrònic (UACloud), amb indicació de les dades d'aquesta convocatòria.

L'accés al formulari electrònic es realitza des de:

<https://cvnet.cpd.ua.es/uaCuestionarios/preguntas.aspx?idcuestionario=209126&idioma=ca>

La identificació es realitzarà amb les mateixes claus d'usuari/ària i contrasenya d'UACloud/Campus Virtual.

Una vegada finalitzat el termini de presentació de sol·licituds i realitzada la valoració inicial per part de la Comissió de Valoració, es publicarà el llistat provisional d'aspirants admesos en el procediment.

Totes les resolucions, així com la informació d'altres actes que requerisquen publicació i que deriven d'aquesta convocatòria, es publicaran dins de la pàgina web de l'EPS: [https://eps.ua.es/es/](https://eps.ua.es/va/escola-politecnica-superior.html)

Quan la documentació estiga en poder la Universitat d'Alacant, ha d'indicar-se la unitat administrativa que la va generar o en la qual va ser presentada.

5.    Criteris d'adjudicació

L'assignació de l'ajuda es realitzarà seguint els següents criteris.

S'ordenaran les sol·licituds, segons els mèrits aportats pel personal aspirant, d'acord amb el barem que apareix a continuació. Només podran ser considerats aquells mèrits obtinguts fins a la data que finalitze el termini de presentació d'instàncies.

BAREM

·         Expedient acadèmic específic: nota mitjana sobre 10 de les assignatures de la matèria Matemàtiques de primer de grau.

·         Avaluació d'aptituds (prova): es realitzarà una prova que consistirà en la resolució i exposició de la resolució d'un exercici de matemàtiques de nivell bàsic de primer de grau, valorada amb un màxim de 10 punts, en què s'avaluaran les aptituds de l'estudiant per a la realització de les tasques que se'ls assignaran. S'hi valoraran no solament els seus coneixements en la matèria, sinó també les seues habilitats a l'hora de transmetre'ls als companys i les companyes de primer curs de grau. Es prendrà com a requisit indispensable obtenir una qualificació mínima de 5 punts en aquesta prova com a requisit necessari per a ser beneficiari d'aquesta ajuda.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el director de l'Escola Politècnica Superior, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució (correu de contacte: [hdezwebn@vjv.wy.uo](mailto:mupugkzh@ntj.lp.qp)).

La unitat administrativa de referència és l'Escola Politècnica Superior, contacte: [avp@mi.mf](mailto:jjb@cz.sd).

Quan la sol·licitud no reunisca els requisits o no s'hi adjunte la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i l'avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

Director de l'Escola Politècnica Superior o persona en la qual delegue.

Secretaria:

Subdirector de Postgrau i Estudiants o persona en la qual delegue.

Vocal:

Directora del Departament de Matemàtica Aplicada o persona en la qual delegue.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web [https://eps.ua.es](https://eps.ua.es/), que substitueix la notificació a les persones interessades i té els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a l'avaluació.

La proposta de resolució provisional de les ajudes es publicarà a partir del 13 de febrer del 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

El calendari de tràmits serà el següent:

Llistat provisional de persones aspirants admeses i excloses en el procediment: 20 de gener de 2025. Termini per a presentar reclamacions (5 dies hàbils).

Llistat definitiu de persones aspirants admeses i excloses en el procediment: 31 de gener de 2025.

Avaluació d'aptituds (prova): del 3  al 7  de febrer de 2025.

Resolució provisional d'adjudicació de les ajudes "Jo t'ajude amb les Mates": 13 de febrer de 2025.

Resolució definitiva d'adjudicació de les ajudes "Jo t'ajude amb les Mates": 24 de febrer de 2025.

8.    Marc legal i pressupostari

Aquesta convocatòria amb codi 2025SBV043 serveix de base reguladora i es troba recollida en la línia de subvenció 2025LS007 del Pla Estratègic de Subvencions 2025-2027 (exercici 2025) de la Universitat d'Alacant.

La subvenció assignada s'ajustarà a allò que disposa la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el reglament de la Llei 38/2003; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 4.000 euros, serà sufragada amb càrrec al capítol IV (06440J1753) del pressupost de l'Escola  Politècnica Superior de la Universitat d'Alacant. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9.    Obligacions, justificació de persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

·          L'activitat subvencionada ha de realitzar-se des de 2025 fins a 2025.

·         Assistència obligatòria a les dues sessions orientadores que el professorat designat per a aquesta tasca convoque; aquestes sessions orientadores tindran una duració total aproximada de 2 hores.

·         L'emplenament de la documentació necessària per a la tramitació de les ajudes.

·         Disposar de DNI o NIE en vigor. No podrà començar l'activitat ni es podran iniciar les gestions relacionades amb el pagament de les ajudes i l'alta en Seguretat Social si el NIE està caducat, i si caduca una vegada començada l'activitat, haurà d'interrompre's fins que es presente el NIE amb el nou període de vigència.

La falta d'assistència a aquestes sessions o de presentació de la documentació requerida si escau implicarà la no concessió de l'ajuda.

A més, són obligacions de les persones beneficiàries, a més de l'acceptació i la justificació de l'ajuda, les previstes en l'article 14 de Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2 Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i l'aplicació dels fons percebuts fins a 10 dies després de finalitzada l'activitat mitjançant la presentació d'una memòria justificativa de l'activitat realitzada que ha de presentar-se abans del 31 de juliol del 2025.

Després de la justificació, la Universitat procedirà d'ofici al pagament de la subvenció concedida.

En virtut de l'article 34.4 de la Llei 38/2003, general de subvencions, i l'article 88.2 del RD 887/2006 pel qual s'aprova el reglament de la Llei general de subvencions, s'estableix un primer pagament anticipat que representa el lliurament de fons amb caràcter previ a la justificació com a finançament necessari per a poder dur a terme les actuacions inherents a la subvenció per un import del 30% de la quantia concedida. El restant 70% serà abonat després de la justificació mitjançant la presentació de la memòria justificativa de l'activitat realitzada.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar la seua participació en la convocatòria com a aspirant a l'ajuda.

La base de legitimació d'aquest tractament es basa en el consentiment expressat en la sol·licitud de participació. En el marc dels tractaments esmentats, les seues dades podran ser cedides a altres entitats per a l'organització d'esdeveniments relacionats amb l'ajuda, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [wfz@mp.zs](mailto:nfhkmqcs@yqq.yo.fd).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

PD de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03006 Sant Vicent del Raspeig - Alacant  
 Tel. 56 142 0155 - Fax 06 689 5416](https://www.google.es/maps/@76.043967,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12725&trk=tyah&trkInfo=tarId%7F8287899115738%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)